Jyllandsposten, 1841-05-11
Skjøndt man vist med Billighed kan antage, at der ikke er bleven foranstaltet saa lidet her i Landet til at ophjælpe den jydske Hesteavl saavel fra Regjeringens som fra Privates Side med mange Opoffrelser, saahave vi dog hidtil ei seet noget heldigt Resultat deraf. Det, som i andre Lande meget bidrog til at befordre Hesteavlen, nemlig Væddeløb, er hos os for flere Aar siden indført, ligeledes Væddekjørsel, som dog kun varede i nogle Aar ved Viborg; men begge Dele hialp destomindre ikke synderligt til Hesteavlens sande Forbedring. Man indførte Fuldblodshingste i Jylland, men var uheldig i deres Udvalg; thi ellers havde man dog allerede havt bedre Resultat, end man endnu har. De her i Jylland værende Fuldblodshingste have næsten Jntet at bestille, fordi man i Førstningen fordrede 10 Spec. for hver Bedækning, hvilket meget afskrækkede Bonden. Vel er man kommen til den Overbeviisning, at burde nedsætte Bedækningspengene, men da de i Jylland værende Fuldblodshingste og navnlig Brother to the Markgrave eengang er kommen i en saa daarlig Miscredit, at man nødsagedes til at nedsætte samme til 3 Spec., og snart endog til 1 Spec., er det ikke godt at forklare sig, hvorfor denne Hingst ikke blev mere afbenyttet; thi efter Bestyrelsens egen Offentliggjørelse i Bladene fordrede de jo en Priis af 1000 Spec. for den, da 3de Kjøbere, som det heed, meldte sig; om det nu skete pro forma eller ei, at disse meldte sig, kan jo ikke med Vished siges. Jmidlertid er nu hele Sagen heri Landet bleven forqvaklet og at saaledes en indgribende Organisation med Hesteforædlingen er høist nødvendigt, kan vel Jngen nægte. Men at man ogsaa i den senere Tid er kommen til det Resultat, at Tillægget paa vore jydske Hopper egner sig bedre efter stærke Halvblodshingste, synes man nu almindelig at være kommen til Erkjendelse af ved de her i Provindsen nylig opstaldede 6 Halvblodshingste, hvoriblandt saagar den udmærkede blank brune Halvblodshingst Cheer befinder sig, som den afdøde Agent Olde kunde have solgt for 2000 Louisdorer, til den hollandske Regjering. At Landmændene foretrække disse fremfor Fuldblodshingste, beviser ligeledes den betydelige Freqventspaa Petersholm og Wissingsminde. Fra Fyen afbenyttes disse Hingste meget, især Cheer, saaledes har Baron Juul til Thorsinge sendt 6 af sine bedste Hopper til Petersholm, hvorvel Bedækningspengene ved Cheer ere 10 Rbd. pr. Hoppe. Det var derfor at ønske, om Hr. Nathansen, vilde henvende sin Opmærksomhed noget mere paa NørreJylland, hvor Hesteopdrætningen er en af Bondens vigtigste Jndtægtskilder; at Lysten dertil vist er bleven ham betaget ved sit sidste Ophold i Randers, kan vel ikke nægtes, men der gives jo flere Amter end netop Randers Amt, hvor hans Virken vil blive paaskjønnet. Aarhuus Amt qvalificerer sig dog vist ogsaa tilat opstalde Hingste og til at oprette en Forening til Hesteavlens Fremme, og nu, da Hr. Nathansen netop opholder sig her i Byen, var det maaskee paa rette Tid, at man tænkte derpaa, da man vil vide, at han alt har borttaget en Hingst fra Jylland, og de 3de andre gaae vel sagtens ogsaa efter Bedækningstiden til Holsteen, hvor man med mere Paaskjønnelse imødekommer deslige Bestræbelser.